**Проект**

**на тему:**

**«Ахмедхана Абу-Бакар»**

****

 Халкьла мухIлила пагьмула асарлиуб акIубси саби илала «**Хала дудеш ХIябибуллагь»** бикIуси дурхIнас хасбарибси повесть.

 ИлхIелла манзилла жагьил наслуличила гъайдикIути **«Дарган рурсбас**» ва **«Чегьерилис»** критикали гIяхIси кьимат бедиб, писательли гIямру укъли дални, заманала ва халкьла гьаларти писательла чеблаличила илини хъумхIертни марбариб. Гьайгьай гIямрулизибад бекIлибиубси чеббиркIес адамла рухIласи дунъя гьаргбирес багьандан пагьмура биэс чебиркур. Тухтур Жавгьарван ахIи, илди повестуназибадти ПатIима, Сакинат, Къистаман, Зайнаб, ГIяшура, Чехьери ва цархIилти рурсби гьар шайчибадли гIяхIцад арбякьунти саби. Илди азадти, духути, чула кьисмат чули лушути иш манзилла вакIилти саби. Тамашара ахIен, илдигъунтачи хIерикIули, хIятта жагьил уршира балли (Шамил) иши викIни: «**ХIерикIенгу, хIерикIенгу се бирулил нушачил заманали!»** «**Тухтур**» дикIулра, - ил хьунул Адам уррулхъули сари, **«бригадир дикIулра, - ил хьунул Адам уррулхъули сари».** «Чехьери» - бикIуси повесть, илизирти Самурла, Чехьерила, Шамилла ва хаслира Къичи-Къалайчила образуни - писательла халаси гьарбизурдешлизи халдарес вирар. Ил Произведение ишхIелла гIямру лушутала хIял-тIабигIятлизи, рухIласи дунъялизи дураберкIибси шаласи архIя саби.

Дубурлан хьунул адамла цахIнабси образ акIахъес кумекбирули саби **«Даргала рурсбазирси»** ПатIимани. Ил рурсили букIунна къиянси санигIят чеббикIиб. Илала ил баркьуди сунела муруйчи гьимидухъниличилцун баянбирни баибси ахIен. Ил сунела тIабигIят хIясиблира къияндешунас къак чебиахъуси, урехи хIебалуси рурси сари.

ГI. Абу-Бакарла «**Гумайла** **духури**», «**ЦIуба** **сайгак**», «**ХIунтIена гIинцбала манзил», «Арсавар», «Хамис», «Къашчебси тIулека»** бикIути ва гIяхIцад цархIилтира повестуни авторла художестволашалси устадешлара тIабигIятласи пагьмулара бархбашундешла пикрумили, Адам гьар шайчивадли гьаргварес ва учIусила хIулбала гьала лагизесли спатварес хIяжатти писательла имкантас дазу лебси хIебиъни марбирути белкIанили детаур.

ГI. Абу-Бакар Бузерила ХIунтIена Байрахъ, ХIурматла лишан ва Халкьанала гьалмагъдеш ордентачил наградитьварибсири. Кинематографиялизибси илала бузери (ил вецIличирра имцIати фильмла автор сай). Чихъли кьиматлабарнилис гIячихъси бикьри саби Северная Асетиялизиб ГIяхIмадхан Абу-Бакарла уличилси кинематографияла шайчибси премия кабизахънира.

ГIяхIмадхан Абу-Бакар

Дагъиста халкьла писатель ГIяхIмадхан Абу-Бакар мурхьи- арцла устнала шилизив – Кубачив акIубси сай. Школализив учIухIелил, илини литератураличи, даргала халкьла хабуртачи, далуйтачи пикри бяхIчиаиб, назмурти цаладирхъес, хабурти лукIес вехIихьиб. Цаибси гьарбизурси назмули илизи литератураличи диги гьатIира имцIадариб, лукIниличи гъира, иштIяхI акIахъуб. Литератураличирти дигили гьаланачи ил редакциялизи, кIинайс Москвализибси А.М. Горькийла уличилси литературный институтлизи виахъули сай. Москвализив учIули левай, ГIяхIмадхай **«ГIянручI**» бикIуси назмуртала жуз дураиб. Илини писательлис машгьурдеш хIехиб, амма литератураличи сунела имканти-цIакьаначи илала хIер барсбиуб. Ил заманализир ГIяхIмадха чумал гьардизурти хабар **(«Жавгьар», «КIел узи», «Нешла бебкIа»)** дурадухъири. Поэзиялизивад тамай къябхIердили, ил прозаличи шурулхъули сай.

 Писательлис машгьурдеш **«Даргала рурсбани»** (1962 ибил дус) ва хаслира **«Чехьери»** (1963 ибил дус) лебхули саби.

Дарган рурсила цаибси образ писательли **«Жавгьар»** бикIуси хабарлизиб гиб.

Жавгьар – бузериличи дигичерси, сагаси манзилла, сагаси обществола вакил сари. Дуркьа гIядатуначи къаршили рургънилизир ил Р. Нуровла Аминатличи **(«Пучихуб шейх»)** мешули риалра, даргала шихIелла литературализиб Жавгьарла образ сагадеш саби.

Творчествола бехIбихьудлизибадал ГI. Абу-Бакарла прозала тематика тIинтIси саби: гьалмагъдеш, гъабзадеш багьанданси дяви, дигай ва цархIилти **(« Магьила кьалиян»,** « **Оксанани СягIид хъумхIерту», « Култум»).** Дунъяла гьалмагъдеш халкьани-ургарти чедиахъули сари. «Магьила къалиян» бикIуси хабарлизир. Нушани чейула сен-сен даниялизивадси Луис урхьулизи каркулил. Ил кахIейкесра вири, амма илхIели ил гьалмагъдешлис вершадеш дарили увулхъни. Луисли гIярбукIла устнани бархьибси магьила къалиян уцахъули сай. Иличибли писательлис бурес дигуси пикри чкьинси саби: Марти гьалмагъдешли сегъуна-дигара балагь бяхIяэс, иличибад чедибдеш сархес бирар. Москвализив учIути дусмазив ГIяхIмадхан драматургиялизи ахъиб. **« Гъакултани зак бархьбалтули саби», « Дунъя селичиб тIашли», «Мургьила някъбар Нурэддин»** бикIути илала пьесаби театрла сценабачир чедибдешличил детерхур.

Илала произведениебала мез дебали давлачерти хIекьли сакIубти сари. Ил секIал писатель халкьла мухIлила пагьмуличи хъарихъниличибли, пайдаладирниличибли баянбарес вирар.

**Для тестирования: суалти.**

1. ГI. Абу-Бакарла **«УмцIусини бургу»** пьесала чиди бутIакьянчили белчIуна иш далай?

 Ишав гъари гьамадли

 Адам веткахъес вирар,

 Чейулрав дахъал сарли

 Дукьбира ургубалар.

 Ца,кIел, хIябал, авал,шел-

 Лерилра дейгIес хIейрар,

 Узи, хIу сахъли вашен,

 ЧеввалкIес асубирар

а) Давуд в) Бика +

б) Ника г) БецI

2. Ишди гъай дурибти адамла у (ГI. Абу-Бакар **«Нешла бебкIа»)**

Нес дудесли се биркьули вара, нусала дудес вахъ дигахъисгу, наб, - иб … гьар се-биалра суркбирули цIударбиубси дулгъаличил къянкъ ушкули ва нешла ряхIла хIерикIули.

а) Юсуп в) Жавгьар

б) Батир + г) ХIясан-ази

3. ГI. Абу-Бакарла **« Магьила къалиян»** хабарла бекI магIна.

 а) декIар-декIарти улкнала адамтала гьалмагъдеш +

 б) тIабигIят мяхIкамбирни\

 в) даршудеш багьандан адамтала къайкъни.

 г) адамла талихIдавлализибцун хIебиъни.

4. Сунела къача таланбарибси синкас чеббирцIулра или, ГъалбецIли се

 кабушиба?

 (ГI. Абу-Бакар. **« Синка мяхIкамбарая»**

а) эмхIе в) маза

б) кьял г) бугъа

5. 1940 ибил дуслизив.

 Ца дубурла шилизиб ца бархIилизиб чум рурси акIубтири? (ГI.Абу-Бакар.

 **« Даргала рурсби».**

а) хIябал в) верхIел +

б) урегал г) кIел

6. Жамавла ва Сурхайла санигIят

 **(«Даргала рурсби»)**

а) букIун в) мугIяллим

б) хъубзара г) тукенчи

7. ЗягIипси дудешличи шагьарлизи аркьуси урус рурсилис чи бикIара?

 (ГI. Абу-Бакар. **« Даргала рурсби»**)

а) Рая в) Роза

б) Рима г) Рита

8. 1931 дуслизив акIубси даргала халкьла машгьурси писатель.

а) С.ГIябдуллаев в) ГI. Абу-Бакар +

б) Р. Рашидов г) ГI. Иминагаев

9. **«ЦIуба сайгак»** повестьла автор

а) Кь. Меджидов в) С.Стальский

б) ГI. Батирай г) ГI. Абу-Бакар +

10. **«Нешла бебкIа»** (ГI. Абу-Бакар) чиди произведениела Жура саби?

а) хабар + в) поэма

б) повесть г) пьеса